Diari Oficial de la Generalitat Valenciana


Sumari del DOGV 3262, del 11-06-1998 (1998/4750)

ORDRE de 29 de maig de 1998, de la Conselleria de Benestar social, de desenvolupament orgànic de les direccions territorials de la Conselleria de Benestar Social.
------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1998/05/29/(1)/dof/vci/html**

### Dades del document

Número de DOGV
:   3262

Data del DOGV
:   11-06-1998

Secció del DOGV
:   I. DISPOSICIONS GENERALS

Número del document
:   1998/4750


Data del document
:   29-05-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 29 de maig de 1998, de la Conselleria de Benestar social, de desenvolupament orgànic de les direccions territorials de la Conselleria de Benestar Social. [1998/4750]
  
El Reglament Orgànic i Funcional de la Conselleria de Benestar Social, aprovat per Decret 37/1997, de 26 de febrer, del Govern Valencià, va establir els òrgans de nivell directiu de l'esmentada conselleria i va determinar-ne les funcions. Així mateix, va establir els òrgans de nivell administratiu de rang superior a les direccions de servei, dependents de cada centre directiu.
  
Per donar compliment a l'habilitació de la disposició final primera de l'esmentat decret, mitjançant Ordre de la Conselleria de Benestar Social d'1 d'agost de 1997, es va realitzar el desplegament de l'estructura orgànica dels serveis centrals de la Conselleria de Benestar Social, i es va diferir el desplegament de l'estructura orgànica de les direccions territorials de Benestar Social, per a un moment posterior. Queda, per tant, completar el desplegament de l'estructura orgànica de les direccions territorials per tal d'adequar-les a la nova estructura i competències dels serveis centrals de la Conselleria de Benestar Social.
  
Per tot això, d'acord amb el que preveu la disposició final primera de l'esmentat decret i segons el que disposen els articles 35e) i 71 de la Llei 5/1983, de 30 de desembre, del Govern Valencià, i amb l'informe previ de la Conselleria d'Economia Hisenda, i Administració Pública.
  
ORDENE
  
Capítol I
  
Article 1
  
Com a expressió del principi de desconcentració administrativa, la Conselleria de Benestar Social s'estructura territorialment en les direccions territorials de Benestar Social de cadascuna de les capitals de les províncies d'Alacant, Castelló i València, que depenen orgànicament de la Secretaria General, i amb competència en el territori de la respectiva província.
  
Funcionalment, les direccions territorials depenen dels diferents centres directius de la conselleria, segons l'índole de la matèria.
  
Article 2
  
Al davant de cada direcció territorial es troba el director o directora territorial de Benestar Social, com a representant permanent de la Conselleria en el respectiu territori.
  
Al director o la directora territorial els corresponen la direcció de tots els serveis, els programes i les activitats que despleguen els òrgans, unitats i centres directius dependents o integrats en la direcció territorial.
  
Article 3
  
Correspon al director o a la directora territorial vetllar per l'adequat desplegament i execució de les funcions pròpies de la Conselleria de Benestar Social en el seu àmbit territorial.
  
El director o la directora territorial exerceixen les funcions que els atribueixen les disposicions vigents, i també les que expressament els deleguen els òrgans directius competents.
  
CAPÍTOL II
  
Article 4
  
Per al desplegament de les seues funcions, les direccions territorials s'estructuren en els serveis següents.
  
Servei de Gestió Administrativa
  
Servei de Programes de Benestar Social
  
Article 5
  
El Servei de Gestió Administrativa que tindrà al seu càrrec la gestió i tramitació relatives a les matèries de personal, gestió econòmica i pressupostària, contractació, assumptes generals i informació i registre, la competència de les quals corresponga a la direcció territorial, bé per atribució directa, d'acord amb la legislació vigent, bé per delegació de l'òrgan competent.
  
Article 6
  
El Servei de Programes de Benestar Social que tindrà al seu càrrec la gestió i tramitació de les matèries relatives a serveis socials, esports, família i adopcions, drogodependències, dona i justícia la competència de les quals corresponga a la direcció territorial, bé per atribució directa, d'acord amb la legislació vigent, bé per delegació de l'òrgan competent.
  
 CAPÍTOL III
  
Article 7
  
Si alguna disposició atribueix altra competència a la Conselleria de Benestar Social sense especificar l'òrgan que haja d'exercir-la, s'entendrà que la facultat d'instruir i de resoldre els expedients correspon als òrgans territorials competents per raó de la matèria i, si n'hi ha diversos, al superior jeràrquic comú.
  
Article 8
  
En els casos de vacants o absència, o malaltia del director o directora territorial de Benestar Social, seran substituïts en les seues funcions, pel/per la cap del Servei de Gestió Administrativa i, en cas de vacant ,absència o malaltia pel/per la cap del Servei de Programes de Benestar Social.
  
DISPOSICIÓ ADDICIONAL
  
Els actuals llocs de treball de les direccions territorials, inferiors a serveis, que intervenen en la gestió i tramitació dels temes relatius a serveis socials, esports, família i adopcions, drogodependències i dona, passaran a dependre del Servei de Programes de Benestar Social de la corresponent direcció territorial.
  
Valencia, 29 de maig de 1998
  
La consellera de Benestar Social,


Còpia Permalink ELI